આ ઘટના બનવા પાછળનું ચોક્કસ કારણ કોઇ કહી શકે તેમ નથી. કોઇ કહે છે કે આયોજકોએ કાર્યક્રમ પહેલાં હાર્દિક સામે પૈસા લેવાની, પાટીદારોના નામે પોતાની દુકાન ચલાવવાની જે કેમ્પેન ચાલુ કરી તેની અવળી અસર થઈ. એક પાટીદાર અગ્રણીએ કહ્યું કે સારું કામ કરવા જતા હતા ત્યારે હાર્દિકનું નામ બગાડવાની શી જરૂર હતી. જે કંઇ પણ હોય હાર્દિકની ઇમેજ સમાજ માટે લડનારાની છે. આજ સુધી એવા કોઇ પુરાવા બહાર નથી આવ્યા કે તેણે રાજકારણીઓ સાથે મળીને પોતાના માટે ફાયદો લીધો હોય.